google/wiki40b huggingface dataset:
Alsion

Alsion er et vitenskap- og kultursenter som ligger i Sønderborg (på Sundeved-siden). Bygget  ble innviet av Dronning Margrethe den 30. oktober 2007. Alsion huser Syddansk Universitet, en privat forskerpark, et teater og konsertsal (hjemsted for Sønderjyllands Symfoniorkester), DSBs billetsalg, kiosk og kafé, og er det første bygget i Danmark  som har utdannelse, forskning  og kultur samlet under samme tak.
Universitetsavdelingen i Sønderborg har spesialisert seg i utdannelsen av ingeniører og kombinerte utdannelser innen språk og økonomi. Samarbeidet med universitetet i Flensborg og en høy andel av utenlandske studenter gjør miljøet internasjonalt.
Navnet på senteret ble valgt etter navnekonkurranse våren 2005.
Alsion er tegnet av arkitektfirmaet 3XNielsen i Århus og finansiert av blant annet fondet Realdania, Sønderborg  Kommune og Fabrikant Mads Clausens Fond. Senteret består av ti sammenhengende, firkantede bygninger som alle har en fasade av glass. Det samlede arealet av bygningen er 28 428 kvadratmeter, og prisen var ca. 600 millioner danske kroner. Innendørs er bygningen utsmykket av dden dansk-islandske kunstneren Olafur  Eliasson.
En liten pike på sitt dødsleie

«En liten pike på sitt dødsleie» er et svensk skillingstrykk, skrevet av Johan Gustaf Bäcklund (1860–1933), som var smed, predikant og dikter. I 1887 ble den utgitt som trykksak med tittelen «Sången om fritänkaren och den lille flickan», og i 1891 kom den som skillingstrykk.

Teksten

1.Det var en liten pike som på sin dødsseng lå,

foreldrene de gråte når de sin elskling så,

de skulle snart gjengive sitt barn til skaperen

og senke ned i graven sin lille kjære venn.
2.Den lille pikens fader det var en sådan der,

som skriften kaller dåre som siger Gud ei er,

men moderen var lykkelig i tro på frelseren

hun talte med sin lille om Jesus barnets venn.
3.En dag, da faderen ensom ved sykesengen satt

så talede hun noget men røsten den var svak:

Nå skal jeg kjære pappa snart sige deg farvel

jeg kjenner døden kommer men akk jeg har en sjel.
4.Jeg kjenner meg så uviss jeg finner ingen ro

i taler ikke like og hvem skal jeg da tro.

Ti mamma hun forteller om himmelens herlighet

men pappa han fornekter både Gud og evighet.
5.Da begynte faderen at grete nu tok det ei så lett,

tro du som mamma siger ti hun har enda rett.

Og barnet i sin enfold seg lot i Jesu favn

og sovnet for at våkne i fredens trygge havn.
6.Nu fikk den mann at skue hva før han ikke sett

begynte nu at søke den frelse Gud beredt.

Når vantros festning ramler og alle falske støt

så holder Jesunavnet i både liv og død.
7.Og hør foreldre kjære hvor fører I jers barn

kan hende ut i verdens og satans falske garn,

men tenk hvor svart det bliver om I skal følges ad

og skilte i fra Herren gå bort i evig gråt.
8.Men I som fått den nåde at tale med de små

om blødende Guds lammet o trettes ei der på.

Ti Gud skal veksten give til ordet I sår ut

og I skal evig gledes med eders barn til slutt.
Beck – Jenta i jordkjelleren

Handlingen

En film om et samfunn der løgn og likegyldighet skjuler sannheten. En jente i femårsalderen ble funnet myrdet i en gammel jordkjeller. Det går ganske snart fram at hun har vært død en lengre tid. Men intet barn er meldt savnet og Martin Beck og hans kollegaer forsøker fortvilt å finne ut hvem jenten var. Hva som også forbløffer politiet er spor på funnplassen som tyder på at noen har vært der relativt nylig. Etter en tid og et par mystiske hendelser i nærområdet havner etterforskningen i Berlin med Beck i hælene for å finne den riktige morderen..

Om filmen

Filmen er nummer 18 i rekken av Beck-filmer med Haber og Persbrandt i hovedrollene og ble sluppet den 6. desember 2006 på dvd. Det ble oppdaget i oktober 2006 at filmen veldig tidlig var ”lekket” ut, og altså fantes for nedlastning på nettet lenge før  dvd-premieren.
I Tyskland ble filmen sendt på tv allerede den 12. november 2006.
Filmregissøren Harald Hamrells datter Jenny gjør her sin filmdebut når hun spiller den døde jenten i filmens innledning.
Iridopterygidae

Utseende

Slanke knelere av varierende størrelse. Familien omfatter blant andre den australske Bolbe pygmea, som fullt utvokst er 1 centimeter lang og dermed den minste kjente knelerarten. De utmerker seg særlig ved at hodet er meget kort, sett ovenfra flere ganger så bredt som langt. Antennene er tynne og temmelig lange. Beina er slanke, også de omdannede forbeina er bare litt fortykket. Pronotum er mye lengre enn bredt. Vingene er vanligvis velutviklede, membranøse, med markert årenett.

Utbredelse

Familien er utbredt i Afrika, Australia og Asia.
Sun Guoting

Sun Guoting (kinesisk: 孫過庭, født i 646 i eller nær Suzhou i Kina, død i 691), eller Sun Qianli (孫虔禮), var en kinesisk kalligraf i det tidlige Tangdynastiet. 
Han er kjent for sin vakre skrivestil og sin avhandling Shupu (書譜, ca. 687) om nettopp kalligrafi. Verket var den første avhandlingen om kinesisk kalligrafi og er en viktig referanse enn i dag trass i at bare det første kapittelet har overlevet tiden.  Dette første kapittel er det eneste overlevende kalligrafiske verket av Sun og representerer således både Suns kunstneriske og vitenskapelige genius.  
Den håndskrevne originalen er utstilt i Det nasjonale palassmuseum i Taipei i Taiwan og på deres hjemmeside.
Dansk Kvindebiografisk Leksikon

Dansk Kvindebiografisk Leksikon er et biografisk leksikon over betydningsfulle kvinner i Danmarkshistorien. Leksikonet kom ut i 2000-2001 på Rosinante forlag og inneholder 1 924 biografier. Det ble utarbeidet av KVINFO.
Sjømannsjul på Hawaii

«Sjømannsjul på Hawaii» er en gammel svensk vise, skrevet i 1945 av Yngve Stoor, med tekst av Helge Roundquist. Den norske teksten er skrevet av Juul Hansen (1913–1981). Sangen ble en kjempesuksess over hele Norden og er i dag en av klassikerne innen julesanger. Den er innspilt på plate av artister i Norge som Yngve Stoor selv, Sven Ingvars, Håkon Banken, Sputnik og Rita Engebretsen og Helge Borglund på Frem fra Glemselen kap.13 fra 1983. Engebretsen og Borglund hadde en stor radioslager med denne, og den var en gjenganger i Ønskekonserten på NRK. Engebretsen og Borglunds versjon florerer også på en rekke samleplater med temaet jul. Yngve Stoor het egentlig Hans Yngve Stoor, og han døde i 1985.
Eidsvold

Historie

Byen er oppkalt etter Eidsvold station, en eiendom rett utenfor sentrum. Det var brødrene William og Charles Archer fra Larvik som anla eiendommen i 1848, og de kom til stedet 17. mai. Derfor ga de stedet navn etter Eidsvoll i Norge – der grunnloven ble utformet. Brødrene dro etterhvert videre nordover og grunnla i 1853 byen Rockhampton.
Liljeholmsviken

Liljeholmsviken er en vik av Mälaren, vest for Stockholm sentrum. Liljeholmsviken ender i øst ved Liljeholmsbron, hvor Årstaviken fortsetter videre. I nord ligger vestre del av Södermalm og Reimersholme, og i sør Gröndal og Liljeholmen. Mot vest avgrenses den av en tenkt linje mellom vestspissen av Reimersholme og Gröndal. Viken er rundt 1200 meter lang og mellom 90 og 200 meter bred.
Liljeholmsviken hadde en gang ytterligere en forbindelse med Mälaren, via innsjøen Trekanten og Vinterviken/Mörtviken. Denne forbindelsen ble brutt for cirka 1 500 år siden som følge av den postglasiale landhevningen.
Etter at Hammarbyleden ble åpnet i 1929 ble Liljeholmsviken hovedled for båttrafikken mot Østersjøen.
Aunøy

Aunøy er en øy i Hitra kommune. Øyen ligger på innsiden av Hitra i Trondheimsleia

Historie

Aunøy flystasjon var base for Marinens provisoriske flyavdeling Trøndelag. Den 8. april 1940 hadde Marinens flyvåpen et M.F.11 speiderfly stasjonert på Aunøy. Skoleskipet «Tordenskiold» var rekvirert som depotskip for avdelingen .
Korpsnett Norge

Korpsnett Norge er en medlemsorganisasjon for musikkorps og andre musikkensembler, drillkorps og trommekorps.  Korpsnett Norge ble stiftet 17. august 2001 av en gruppe mennesker som ønsker at korpsbevegelsen skal være en del av det musikalske og kulturelle fellesskapet. Korpsnett er en nettverksbasert organisasjon. De samarbeider bevisst med Musikkrådene, Frivillighet Norge og LNU (Landsrådet- for Norges barne- og ungdomsorganisasjoner). Korpsnett består av over 100 korps/ensembler fordelt over hele landet, det er mer enn 2800 medlemmer, både barn og voksne. 
Korpsnett Norge har en visjon om at alle barn skal få mulighet til å lære å spille og at alle lokalmiljø skal ha et musikkorps. Derfor har de startet opp prosjektene Klassekorps og Korps for alle. Med klassekorps byttes tradisjonell musikkundervisning i skolen ut med undervisning på korpsinstrumenter på ett trinn (som oftest 3. eller 4. trinn). Hvert år er det over 500 barn som lærer å spille et instrument i klassekorps. Kulturministeren har gitt Korpsnett i oppdrag å identifisere og bygge ned barrierer for å delta i korps, slik at korpsene kan bli enda flinkere til å rekruttere bredt. Dette utforskes gjennom prosjektet Korps for alle.  
Korpsnett Norge er en sentralorganisasjon. Det betyr at man med medlemskap i Korpsnett Norge kan søke statlige støtteordninger som Frifond, mva-kompensasjon, voksenopplæringsmidler, instrumentfond med mere.
Penthetria funebris

Utseende

En middelsstor (kroppslengde ca. 7 – 8 mm), nokså slank og langbeint, fløyelsaktig svart over hele kroppen og vingene. Den er kledt med ganske korte, svarte hår. Vingene er redusert til korte stubber med redusert årenett hos hannen, hos hunnen er de normalt utseende men forminskede, slik at heller ikke denne kan fly. Hannen skiller seg fra andre hårmygg også ved at fasettøynene er forminskede og ikke møtes på toppen av hodet, dette har sammenheng med at arten ikke svermer men løper omkring på bakken. Et annet trekk, som også er meget utbredt hos ikke-flygedyktige insekter, er at de ytre kjønnsorganene er forstørret. Hannene har uvanlig lange bein til hårmygg å være, og kan minne om stankelbein. Larven er mørkt gråbrun (jordfarget), kroppen har tallrike lange, fingeraktige utvekster som ligner pigger men er ganske myke og bøyelige.

Levevis

Arten lever for det meste på fuktige steder i skog, kanskje særlig oreskog. De voksne myggene kryper om kring i juni. Ulikt hårmygg i underfamilien Bibioninae lever larvene enkeltvis, ikke i tette klynger.

Utbredelse

Arten er utbredt i Mellom- og Nord-Europa, men den mangler i Storbritannia og er hittil ikke funnet i Norge. Det foreligger funn fra Sverige ganske nær norskegrensen, så det er sannsynlig at den kan dukke opp også her i landet.
Micratelodesmis

Utseende

En middelsstor, avlang, matt gulbrun trebukk. Antennene er nokså kraftige, litt lengre enn kroppen, rødbrune, de fire innerste leddene tett kledt med lange, brune hår. Pronotum er sylindrisk, met et par brune lengdestriper. Dekkvingene er jevnbrede, avrundede i spissen. Beina er mørkbrune.

Levevis

Larvene lever inne i død ved, gjerne små kvister av løvtrær.

Utbredelse

Arten er utbredt i Costa Rica.
Radio Vilaverde Lda

Radio Vilaverde Lda 綠邨738台 er en radiostasjon i Macao som høres i Macao og nærliggende byer i Kina som Hongkong, og Zhuhai og Shenzhen i Guangdong. Den holder til ved Hipódromo da Taipa, Ilhas, og sender på AM 738. Den overfører direkte hunde- og hesteveddeløp som arrangeres i Macao.
Thon Hotels

Thon Hotels (tidligere Rainbow Hotels) er fra 2005 markedsnavnet for en kjede av hoteller eid av Olav Thon Gruppen. Kjeden ble etablert i 1989, men Olav Thon la grunnlaget for kjeden i 1974 da han kjøpte Hotel Bristol i Oslo. I 1983 kjøpte Thon Hotell Munch, og startet Oslos første rom-/frokosthotell før han i 1989 dannet kjeden «Rainbow Hotels» med totalt elleve hoteller.
Rainbowkjeden vokste i løpet av de neste fem-seks årene, og i 1995 kjøpte den sine første hoteller i Brussel før den i 1996 kjøpte Summit Stanhope Hotel, Brussels første fem-stjerners hotell. I 2005 endret kjeden navn til dagens Thon Hotels, og hotellene ble delt inn i konseptene Budget, City og Conference.
Charles Lock Eastlake

Bakgrunn og virke

Eastlake ble født i Plymouth i Devon som den fjerde sønnen til en advokat for Admiralitetet. Han hadde sin første utdannelse lokalt i Plymouth og kortvarig også i Surrey. Han var den første kunsteleven til Benjamin Haydon før han senere ble student ved Royal Academy i London som han senere stilte ut ved.
Hans første verker ble dog stilt ut ved British Institution i 1815, og det samme året besøkte han Paris og studerte verkene i Louvre som den gang var kjent som «Musée Napoléon». Hans første betydningsfulle maleri var maleriet Napoleon on Board the Bellerophon in Plymouth Sound (1815) som i dag er utstilt på National Maritime Museum i London.
I 1816 reiste han til Roma hvor han malte flere enkeltpersoner av den engelske eliten som oppholdt seg der, blant annet malerne Thomas Lawrence og J.M.W. Turner. Han reiste også til Napoli og Athen, og selv om han stort sett bodde på kontinentet sendte han jevnlig arbeider til London for utstilling. I 1827 ble valgt som medlem av Det engelske kunstakademiet, Royal Academy, og tre år senere kom han tilbake til England for godt. Her fortsatte han å male historiemalerier og bilder med bibelsk innhold og med landskap fra middelhavsområdet.
Som kunsthistoriker oversatte han Goethes Zur Farbenlehre (Om fargelæren, 1810) og Handbuch der Geschichte der Malerei (Håndbok om maleriets historie) av Franz Kugler. Disse utgivelsene og hans omdømme som billedkunstner førte til at han i 1841 ble sekretær for Fine Arts Commission, et utvalg som bestemte hvilke kunst staten skulle støtte finansielt. Etter å ha vært rådgiver for National Gallery i London ved innkjøp ble han utnevnt som nasjonalgalleriets første konservator i 1843, en stilling han senere fratrådte for å kunne ofre seg for skrivingen og malingen. I 1849 giftet han seg med Elizabeth Rigby, en kunsthistoriker og en oversetter av tysk kunsthistorielitteratur, og således dannet formidabelt kompaniskap innenfor skriving av kunsthistorie.
Eastlake ble valgt som president av Royal Academy og adlet i 1850. Han ble en betydelig maktfigur innen for det engelske kunstmiljøet og rykket blant ut med kraftig polemikk mot pre-rafaelittene. Han ble utpekt som den første direktør av Photographic Society i 1853 og i 1855 den første direktøren av National Gallery, men han maktet ikke oppfylle kravene som galleriet hadde påtatt seg overfor Turner, noe som var et profesjonelt nederlag for ham.
Etter Eastlake døde i Pisa i Italia på juleaften i 1865 sørget hans testamente for at National Gallery måtte kjøpe hans egen samling av malerier. Hans hustru solgte også hennes avdøde ektemanns boksamling til galleriets bibliotek.
Kinematograf (apparat)

En kinematograf, eller cinématographe, er et filmkamera som også tjente som filmprosjektør og fremkaller. Det ble oppfunnet på 1890-tallet.
Det har vært mange diskusjoner om hvem oppfinneren var. Noen argumenter for at apparatet først ble oppfunnet og patentert som «cinématographe Léon Bouly» av den franske oppfinneren Léon Bouly den 12. februar 1892. Det blir sagt at på grunn av mangel på godtgjørelser, var ikke Bouly i stand til å betale avgiften for patentet det følgende året og at Auguste og Louis Lumières ingeniører kjøpte lisensen.
Men den teorien som er mest populær, er at Louis Lumière var den første til å ta i bruk ideen, at begge Lumière-brødrene delte patentet. De laget sin første film, Sortie de l'usine Lumière de Lyon, i 1894. Filmen ble vist offentlig i L'Eden, verdens første og eldste kino, som ligger i La Ciotat i Sørøst-Frankrike, den 2. september 1895. Den første kommersielle offentlige visningen filmkunstfilmer fant sted i Paris den 28. desember 1895 og ble organisert av brødrene Lumière.
Flere versjoner av cinematografer ble utviklet, blant annet en av Robert Royou Beard, Cecil Wray, Georges Demenÿ, Alfred Wrench, og den til brødrene Lumière.
Bembidion dauricum

Utbredelse

Bembidion dauricum finnes i nord Europa, østover til Mongolia i Asia. Den er også registrert fra Norge.

Utseende

Bembidion dauricum er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion dauricum tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Karin Stenberg

Heder

Karin Stenberg mottok flere utmerkelser, blant andre Kongelige patriotiska selskapets medalje, Olof Høyfjell-plaketten og Svenske sløydforeningens sølvmedalje. Hun var også medlem av Vasaorden, første klassen.
Eidsvoll Bygds Historie

Eidsvoll Bygds Historie er et lokalhistorisk verk som er redigert av Andreas Holmsen og ble gitt ut før krigen. Verket omfatter gårds- og slektshistorie.
Eidsvolls historie har en sentral plass både i Eidsvoll og i Norges historie.
Eidsvoll er nevnt alt i gamle norrøne skrifter og på 1000-tallet var Eidsivatinget et lagting i Øst-Norge, som en erstatning for Vang. Eidsivatinget hadde sete på Tingvoll ved Eidsvoll kirke i over 600 år.
Eidsvoll var et viktig holdepunkt på grunn av sin tilknytning til elven Vorma og Mjøsa, som ga tilgang til de nordre delene av innlandsnorge. Pilegrimsleden har derfor et viktig knutepunkt på Eidsvoll.
Eidsvoll Verk ble åpnet av kong Christian IV i 1624 som et smelteverk for jern, drevet av vannkraft fra Andelva. På slutten av 1600-tallet drev for eksempel hertugdømmet Kurland i dagens Latvia gruver på Kongsberg og Eidsvoll. I 1688 var verket eid av direktøren ved sølvgruvene i Kongsberg, Heinrich von Schlanbusch, og var i hans families eie frem til 1781. Og i 1794 tok Carsten Anker over, som i 1811 slo seg ned i Eidsoll i det som senere skulle bli kjent som Eidsvollbygningen.
I 1758 ble det funnet gull i Eidsvoll og bygda opplevde et mindre gullrush, disse områdene er fortsatt kjent som Gullverket.
Grunnloven ble vedtatt av Riksforsamlingen i Eidsvollsbygningen i 1814.
Hovedbanen åpnet i 1854 som den første jernbaneforbindelse til Christiania.
POCSAG

POCSAG er en asynkron kommunikasjonsprotokoll som brukes for å overføre data til personsøkere. Navnet er en forkortelse for Post Office Code Standardization Advisory Group, som er navnet på den britiske gruppen hos General Post Office som først utviklet den underliggende protokollen.
Det viktigste alternativet til POCSAG er "FLEX", som bruker høyere hastigheter og fire nivåers moduleringsmetoder.  Protokoller som ble brukt tidligere var GOLAY, TONE og ERMES.
Bestun stoppested

Historie

Stasjonen ble opprettet 15. juli 1884 som Vækkerø stoppested. 15. august 1890 skiftet den navn til Bestum, og 1. september 1922 til Bestun. Fra mellomkrigstiden verserte det planer om å bygge en ringbane mellom Bestun og Grefsen som skulle spille en vesentlig rolle i den sammenhengen. Planene ble aldri satt ut i livet, og Oslotunnelen ble bygget som vest-øst-forbindelse i stedet.
Den første stasjonsbygningen var tegnet av Georg Andreas Bull i sveitserstil. I 1918 ble den erstattet av en murbygning tegnet av Eivind Gleditsch. Den opprinnelige bygningen ble flyttet til Norsk jernbanemuseum på Hamar.
Persontrafikken ble nedlagt 1973 og godstrafikken 1978. I dag drives stasjonen som vendeanlegg for lokaltogene som har endestasjon på Skøyen og regnes som del av Skøyen stasjon.
NACAC-mesterskapet i motbakkeløp 2013

NACAC-mesterskapet i motbakkeløp 2013 (2013 NACAC Mountain Running Championship) ble arrangert 21. juli 2013, i North Conway i New Hampshire. Arrangør var North American, Central American and Caribbean Athletic Association (NACAC), som er et av IAAFs seks kontinentalfobund. 
I lagkonkurransen for kvinner kunne inntil fire utøvere delta pr lag, hvorav de to beste telte i lagkonkurransen, og for menn kunne inntil fore delta pr lag, hvorav de tre beste telte i lagkonkurransen.
Mesterskapet ble arrangert sammen med USA-mesterskapet i motbakkeløp 2013.
Parastrigulia

Utbredelse

Slekten lever i Afrika.
Dag Ole Thomassen

Karriere

Thomassen begynte karrieren i Herkules, som også Rune Almenning Jarstein har spilt for. I 2003 gikk han til Pors og ble der i fem sesonger. Han ble kåret til årets Pors-spiller i 2007. Han var en periode i søkelyset til Hamarkameratene, men etter at Rune Almenning Jarstein forlot Odd til fordel for Rosenborg fikk han prøvespill og etter hvert kontrakt med Odd, der han konkurrerte med Espen Isaksen og siden Árni Gautur Arason om førstekeeperplassen. Total pris for overgangen lå på om lag 280 000 kroner. Thomassen fikk sin eliteseriedebut mot Sandefjord 4. juli 2009.
Før sesongen 2011 gikk han tilbake til Pors og ble etter hvert keepertrener i klubben. I 2013 fikk han samme rolle i Notodden.
Thomassen har totalt 21 aldersbestemte landskamper for Norge. I 2002 deltok han i programmet Proffdrømmen på TV3 med blant annet spillere som Per Ciljan Skjelbred.
Rashidun-kalifatet

Rashidun-kalifatet eksisterte mellom 632 og 661, og blivende statssjefer var Abu Bakr, Umar ibn al-Khattab, Uthman ibn Affan, Ali ibn Abi Talib
og Hasan ibn Ali (Disse regjerte som kalifer. Førstnevnte regjerte med tittelen «etterfølger av Allahs sendebud» (Khalifa-tul-Rassool), og de to neste kalifene hadde tittelen «lederen av de troende» (amir al Muminin).
Werner Richard Heymann

Biografi

Werner Richard Heymann fikk tidlig musikkundervisning og opptrådte som fiolinist alt som tolvåring. Etter at familien i  1912 flyttet til Berlin, begynte han på Königliche Hochschule für Musik der han fikk læreren Paul Juon. Etter utbruddet av 1. verdenskrig ble han utskrevet som soldat, men ble kort tid etter fritatt av helsemessige årsaker. 
Etter et kort opphold i Wien begynte Heymann å samarbeide med ulike kabaretscener i Berlin, blant annet «Schall und Rauch» der Max Reinhardt var leder. Heymann overtok senere ledelsen etter ham. Midt i 1920-årene ble han på anbefaling av Erich Pommer assistent for direktøren for musikk hos filmselskapet UFA.
Kort tid etter (i 1926) overtok han selv stillingen som musikkdirektør. I denne stillingen hadde han ansvaret for å komponere og arrangere musikk til stumfilmer. Da lydfilmen kom fikk Heymann en stor fordel og la grunnen for sin senere suksess.   
I 1933 ble Heymann oppsagt fra UFA på grunn av sin jødiske bakgrunn. Han emigrerte, først til Paris, senere til Hollywood. Han lyktes imidlertid ikke i USA og drog tilbake til Paris, senere til London. I slutten  av 1930-årene forsøkte han seg på nytt i USA, denne gangen med større hell. I Hollywood komponerte han musikk til en lang rekke filmer og ble nominert til Oscar flere ganger.
I 1951 vendte han tilbake til Tyskland og fortsatte å komponere. Han døde i 1961 i München.

Verk (utvalg)

Werner Richard Heymanns komposisjoner er omfangsrike og mangesidige. Han skrev blant annet operetter, scenemusikk, filmmusikk, kabaretmusikk, slagere og sanger. Best kjent er sannsynligvis filmmusikken – den har blitt framført blant andre Lilian Harvey, Heinz Rühmann, Paul Hörbiger, Hans Albers og Comedian Harmonists.
Fylkesvei 7294

Fylkesvei 7294 går mellom Steinsvika og Titternes i Dønna kommune. Veiens lengde er 7,6 km.
Frem til 2019 hadde veien betegnelsen fylkesvei 188.
Lotussutraen, og andre skrifter fra mahayanabuddhismen

Lotussutraen, og andre skrifter fra mahayanabuddhismen er en bok i Bokklubbens serie Verdens Hellige Skrifter, redigert av Jens Braarvig og utgitt i 2003. Boken inneholder religiøse tekster fra mahayanaretningen innenfor buddhismen.
Den største delen av boken er Veien til det oppvåknede liv, som omfatter om lag 200 sider. Verket, som på sanskrit heter Bodhicaryavatara, ble skrevet av Shantideva på 600-tallet. Andre tekster i antologien er Lotussutraen, Den korte teksten om Lykkeland (Sukhavativyuha), Hjertesutraen, Piken Månefagers forklaring (Candrottaradarikavyakarana), Kjønnenes likeverd (Vimalakirtinirdesha), Besøket på Lanka, utdrag fra Jatakamala under tittelen «En blomsterkrans av historier om tidligere liv», En avhandling om middelveien av Nagarjuna og «Til forståelse av juvelfamilien» fra Ratnagotravibhāga.